יהודה בוטרשוילי

הרב יהודה בוטרשוילי (מכונה חכם יהודה קולאשר על שם עיר הולדתו, קולאשי; ז' בכסלו ה'תרס"ו, 1905 - כ"ז בסיוון ה'תשמ"ה, 16 ביוני 1985) היה מן המנהיגים הרוחניים של יהודי גרוזיה בישראל, חבר ואב"ד בבית דין רבני חב"ד. לפנים כיהן כרב הקהילה היהודית במלחובקה שברוסיה.

ביוגרפיה 
נולד בקולאשי למרדכי בוטרשוילי, למד בישיבת תומכי תמימים בנוול, ובהמשך בישיבת תומכי תמימים בקולאשי.

נישא לבת-שבע חן, נינת רבי פרץ חן.

שימש כרב הקהילה במלחובקה וכן סופר סת"ם, מוהל, דיין ושו"ב.

בשנת ה'תש"ל (1970) עלה לישראל. התגורר בשכונת נחלת הר חב"ד בקריית מלאכי. שהה תקופות מסוימות בניו יורק בחצר הרבי מלובביץ'. בשנת 2015 פורסם מסמך שבו הסמיכה אותו קבוצת רבנים גרוזינים ל"ראש הרבנים והרב הראשי לרבני וחכמי גאורגיה". בשנת ה'תשל"ח (1978) מונה בהוראת הרבי מלובביץ' לחבר בית דין רבני חב"ד. לאחר פטירת הרב שלמה יוסף זוין התמנה לאב"ד, עם הרב דוד חנזין והרב נחום טרבניק.

הרב בוטרשוילי נטמן בחלקת חב"ד בהר הזיתים בירושלים.

קישורים חיצוניים
בעל הבית של רוסיא תולדות חייו ועוד

הערות שוליים 

ישראלים ילידי גאורגיה
חברי בית דין רבני חב"ד
קריית מלאכי: רבנים
רבנים חרדים ישראלים
עולים בשנות ה-1970
משפחת חן
אבות בתי דין
בוגרי רשת ישיבות תומכי תמימים
יהודים הקבורים בהר הזיתים: חלקות החסידים
ישראלים שנולדו ב-1905
ישראלים שנפטרו ב-1985